Dipterocarpus caudatus

Ti Dipterocarpus caudatus ket ti sebbangan ti mula iti kankanayon a berde wenno semi-kankanayon a berde iti pamilia ti Dipterocarpaceae. Ti nagan ti sebbangan ket naala manipud iti Latin ( = naipusan) ken mangibagbaga iti akikid nga acumen iti apex ti bulong. Daytoy ket maysa a rumrummuar a kayo, aginggana iti 50 m iti katayag, kadagiti namaga a pantok ti dipterokarpo a bakir. Daytoy ket mabirukan iti kaunegan ti Sumatra, aplaya ti Malaysia Peninsular, Singapur ken Borneo. Daytoy ket maysa a kalalainganna a natangken a kayo a nailaklako iti nagan a Keruing. Dati daytoy nga adu kadagiti igid ti turturod ti aplaya kadagiti nadarat a daga, ngem madangranen gapu iti panagbaliw iti daga. Mabirukan ti D. caudatus iti saan a basbassit ngem maysa a nasalakniban a lugar (Reserba ti Bakir ti Sepilok).

Dagiti nagibasaran 

caudatus
Kaykayo ti Sumatra
Kaykayo ti Malaya
Kaykayo ti Borneo